jkorsvik/nowiki_second_scrape_merged huggingface dataset:
Blek ringmåler

Blek ringmåler (Elophos vittaria) er en sommerfugl i gruppen av de egentlige målere  (Geometridae). Denne arten er jevnt gråspraglete, men kan kjennes fra lignende arter på at forvingene har to, vanligvis nokså tydelige, mørke tverrstriper som løper nesten parallelt.


== Utseende ==
En middelsstor (vingespenn 25 – 36 mm), slank, gråspraglete måler. Antennene er fjærformede hos hannen, trådformede hos hunnen. Forvingen har to, vanligvis ganske tydelige, bølgete, mørke tverr-linjer. Den ytterste er krum nær vingekanten, den innerste nesten rett, og linjene løper omtrent parallelt. Bakvingen har en slik linje. Alle fire vinger har en liten, mørk ring omtrent i midten. Larven er brun med to spisse vorter på det bakerste kroppsleddet.


== Levevis ==
Blek tannmåler lever i løvskog og også opp i fjellet. Larvene lever på bjørk (Betula spp.), også dvergbjørk (Betula nana).


== Utbredelse ==
Arten lever i Nord-Europa og videre østover til Japan. I Norge finnes den over det meste av landet.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) blek ringmåler i Global Biodiversity Information Facility 
(no) blek ringmåler hos Artsdatabanken 
(sv) blek ringmåler hos Dyntaxa 
(en) blek ringmåler hos Fauna Europaea 
(en) Kategori:Elophos vittaria – bilder, video eller lyd på Wikimedia Commons 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Quizquiz

Quizquiz var en offiser i inkariket på 1500-tallet.Han hjalp inkapretendenten Atahualpa med seierne ved Chimborazo i 1531 og Quipaipan i 1532, der Huáscar ble tatt til fange. Han drepte hans familie og Huascar selv i 1533, men ble beseiret ved Cuzco av spanjolene samme år og  ble myrdet av sine deserterende tropper.


== Referanser ==
God Save Our Solomon Islands

«God Save Our Solomon Islands» er nasjonalsangen på Salomonøyene. Den ble vedtatt i 1978 etter uavhengigheten fra Storbritannia. Teksten er skrevet av Panapasa Balekana og Matila Balekana, musikken er skrevet av Panapasa Balekana.
Teksten er som følger:

God bless our Solomon Islands from shore to shore
Blessed all our people and all our lands
With your protecting hands
Joy, Peace, Progress and Prosperity
That men shall brothers be, make nations see
our Solomon Islands, our Solomon Islands
Our nation Solomon Islands
Stands forever more.


== Eksterne lenker ==
Nasjonalsangen (lyd)
Nils Nygaard

Nils Andreas Nygaard (født 3. april 1932, død 3. november 2015) var en norsk jurist og professor, senere professor emeritus, ved Universitetet i Bergen.
Nils Nygaard var født og oppvokst i Imsland i Ryfylke. Nygaard begynte å studere juss ved Universitetet i Oslo først da han var 30 år. Før dette jobbet han blant annet som tømmerhogger. Han ble cand. jur. i 1967 og tok i 1974 den første juridiske doktorgraden ved Universitetet i Bergen med avhandlingen Aktløysevurderinga i norsk rettspraksis. Nygaards forskning var hovedsakelig innen erstatningsretten. Hans bok Skade og ansvar er et standardverk i norsk erstatningsrett og er utkommet i en rekke utgaver. Han gjorde seg bemerket med boka Rettsgrunnlag og Standpunkt som er en grundig gjennomgang av den metode jurister anvender i sitt virke.
Nygaard skrev nynorsk, og han ble i 2007 tildelt målprisen av Juristmållaget for å ha vært «ein føregangsmann i å utvikla omgrepsapparatet på nynorsk i bøkene og artiklane sine». Han var en periode også formann i studentmållaget i Oslo, senere satt han i styret i Norges mållag.


== Referanser ==


== Eksterne lenker ==
Hjemmeside ved UiB
(no) Publikasjoner av Nils Nygaard i BIBSYS
(no) Publikasjoner av Nils Nygaard i forskningsdokumentasjonssystemet CRIStin
Camille Coduri

Camille Coduri (født 8. oktober 1965 i Wandsworth i London) er en skuespiller mest kjent for rollen som Jackie Tyler i Doctor Who, som hun spilte fra 2005 til 2006.
Hun har spilt i komedier som Nuns on the Run (1990) og King Ralph (1991). Hun har også opptrådt i flere gjesteroller i britiske TV-serier som Rumpole of the Bailey, A Bit of Fry and Laurie, Boon  og Detektiv Jack Frost. I 2006 spilte hun i den seks episoder lange dramaserien Sinchronicity, som gikk på BBC Three.
Coduri deltok i The Weakest Link i 2007 med flere andre skuespillere fra Doctor Who. Hun vant og ga prisen på £16550 til veldedighetsorganisasjoner for personer med multippel sklerose og for barn som er omsorgsytere.


== Referanser ==


== Eksterne lenker ==
(en) Camille Coduri – kategori av bilder, video eller lyd på Commons 
(en) Camille Coduri på Internet Movie Database 
(sv) Camille Coduri i Svensk Filmdatabas 
(da) Camille Coduri på Filmdatabasen 
(da) Camille Coduri på Scope 
(fr) Camille Coduri på Allociné 
(en) Camille Coduri på AllMovie 
(en) Camille Coduri hos Rotten Tomatoes 
(en) Camille Coduri hos The Movie Database
Tre kronor

Tre kronor er et av Sveriges nasjonalsymboler og inngår i Sveriges riksvåpen. Symbolet er sammensatt av tre gule eller forgylte åpne kroner, plassert to over én og på en blå bakgrunn. Disse fargene og figurene blir brukt både i et eget skjold og som felt i Sveriges store riksvåpen, samt som frittstående kjennetegn uten en særskilt innramming rundt.
Historisk sett er «tre kronor» yngre som statlig symbol i Sverige enn Folkungalejonet, som tidligere ble anvendt som kongevåpen av Folkungaættens konger. Før dette forekom det også andre kongevåpen. Det spesielle i forhold til de andre skandinaviske landenes riksvåpen, er at disse tre gullkronene ikke opprinnelig var en konges slektsvåpen: De ble tatt direkte som et våpenmerke for et landområde. Det er omdiskutert blant heraldiske forskere hva som kan ha vært begrunnelsen for denne spesielle sammensetningen av kroner og farger. 
Symbolet brukes ofte som et myndighetssymbol av Sveriges regjering og svenske ambassader rundt om i verden, men kan også bli brukt under mindre offisielle omstendigheter, som f.eks. av Sveriges herrelandslag i ishockey som bærer symbolet på drakten sin.


== Se også ==
Sveriges riksvåpen


== Litteratur ==
Gunnar Scheffer: «Trekronorsvapnets Mecklenburgska Ursprung. Föredrag vid internationella kongressen för genealogi och heraldik i Haag 1964», Heraldisk Tidsskrift, bind 2, side 83-88, København 1965-1969


== Referanser ==
SSE2

SSE2 (Streaming SIMD Extensions 2) er en IA-32 SIMD multimediautvidelse av x86-arkitekturen, som ble lansert sammen med Intel Pentium 4 den 20. november 2000. SSE2 utvidet den tidligere SSE (70 instruksjoner) med 144 nye instruksjoner, og var ment å erstatte MMX. I 2003 tilføyde AMD støtte for SSE2 i AMD K8.
SSE2 tillater MMX-instruksjonene å bruke 128-bit XMM-registre, istedenfor de 8 virtuelle 64-bit MMX-registrene til desimaltallenheten.  Dermed kan SIMD heltallberegninger utføres parallelt med desimaltallberegninger uten å foreta kontekst-skifter. I tillegg kan dobbelt så mange MMX-operasjoner utføres når registerbredden dobles.
Andre SSE2-utvidelser består i kontroll-instruksjoner for håndtering av Cache-RAM, og instruksjoner for konvertering av numeriske formater.
SSE2 ble i 2003 implementert i AMD K8, sammen med 8 ekstra 128-bit XMM registre. Denne implementasjonen doblet antallet til 16 registre (XMM0 – XMM15), og kunne bare brukes i 64-bit modus. Intel tilføyde disse 8 tilleggs-registrene i sin egen 64-bit utgave av x86-arkitekturen i 2004.


== Kompilator-støtte ==
Microsoft tilføyde støtte for SSE2 i Microsoft Visual C++ 6.0 (Visual Studio 8). Intel C++-kompilatoren kan generere kode for både SSE, SSE2, SSE3, SSSE3 og SSE4. 
GCC-versjon 3 tilføyde støtte for generering av skalær SSE/SSE2-kode. I GCC-versjon 4 ble det tilføyd støtte for automatisk vektorisering av SSE/SSE2-instruksjoner.
Sun Studio Compiler Suite kan også generere SSE2-instruksjoner når kompilatorens flagg settes til -xvector=simd.


== Se også ==
MMX
3DNow!
SSE
SSE3
Hans Marius Hoff Mittet

Hans Marius Hoff Mittet (født 24. mars 1977 i Oslo, oppvokst på Bjølsen) er en norsk skuespiller, musiker og sceneartist.
Han har studert musikk ved Hartvig Nissen videregående skole og har utdannelse fra Bårdar Akademiets musikkteaterlinje.
I 2008 spilte han rollen som Don Lockwood i Singin’ in the Rain på Oslo Nye Teater. Mittet overtok rollen etter Kåre Conradi.
Han har hatt roller i blant annet Fame, Hair, West Side Story, The Dancing Man, La Cage aux Folles, My Fair Lady og Chicago. Mittet har også spilt den rusmiddelavhengige Tommy Dahl i Hotel Cæsar i 2004. I 2015 spilte han hovedrollen i sommermusicalen Den Gode Hensigt i Svelvik, med musikk og tekst av Christin Grilstad Prøis og regi av Ole Christian Øen.
Han giftet seg i juni 2010 med artisten Maria Haukaas Storeng.


== Referanser ==


== Eksterne lenker ==
(en) Hans Marius Hoff Mittet på Internet Movie Database 
(no) Hans Marius Hoff Mittet hos Sceneweb
SIMD

Single instruction, multiple data (SIMD) er en av fire former for datamaskin-arkitekturer, i en klassifisering som ble foreslått av Michael J. Flynn i 1966.Den opprinnelige Von Neumann-modellen bestod av én enkelt mikroprosessor, med ett enkelt instruksjonssett, som utførte én instruksjon av gangen. Denne modellen tilhører SISD i Flynns taksonomi.
I SIMD-modellen har mikroprosessoren også ett instruksjonssett, men utfører flere instruksjoner samtidig.
SIMD ble realisert i 1982 i superdatamaskinen Cray X-MP kalt «vektor-prosessor». Cray X-MP arbeidet med to lange vektorer, hvor hver vektor adderte 100 tall samtidig.
I 1989 ble SIMD implementert i den grafiske enheten av RISC-prosessoren Intel i860. Arkitekturen i Intel i860 ble senere tatt i bruk i form av MMX i Intel Pentium MMX, som var den første SIMD-arkitekturen for hjemme-datamaskiner. Andre eksempler på bruken av SIMD i X86-arkitekturen er 3DNow!, SSE, SSE2, SSE3 og SSE4. Både Intel Pentium-II, Intel Pentium-III, Intel Pentium 4, så vel som AMD K6-2, AMD K6-III og AMD Athlon, AMD Athlon-XP og AMD K8 har benyttet SIMD til å akselerere utføringen av multimedia-beregninger.
SIMD ble også brukt for å akselerere utførelsen av grafikk i form av instruksjons-settet AltiVec i PowerPC (G4 i 1999, G5 i 2002 og POWER6 (8. juni 2007)).
Moderne superdatamaskiner består som regel av MIMD-mikroprosessorer, som hver enkelt utfører SIMD-instruksjoner.


== Referanser ==
Språkmøtet i Stockholm

I 1869 møttes skandinaviske forfattere til et språkmøte i Stockholm. Disse skulle bli enige om noen felles rettskrivningsregler. Den norske språkmannen Knud Knudsen ble en viktig brikke ettersom det var hans retningslinjer som ble vedtatt.Noen av de nye reglene som ble innført var at aa ble erstattet av å og at substantivenes store forbokstaver skulle falle bort. Et annet viktig vedtak var at man bestemte seg for å bruke latinske bokstaver og ikke gotiske. 
Vær klar over at disse vedtakene ikke var offisielle, men de fikk stor betydning både for lærere og elever.


== Kilder ==
Einar Lundby og Ingvald Torvik: Språket vårt gjennom tidene Gyldendal Norsk Forlag 1969


== Eksterne lenker ==
Om Aa-å på språkrådet (nn)
Munningsladevåpen

Munningsladevåpen eller populært munnladere eller forladere er skytevåpen som ikke bruker patroner, men må fylles med krutt (vanligvis svartkrutt) og kuler fra munningen. Krutt og prosjektil ble gjerne banket på plass i kammeret med en ladestokk.
For å løse ut skuddet var det nødvendig med fenghull eller pistong, slik at kruttet kunne ta fyr. Skuddutløsningen kunne være ved hjelp av en fakkel, lunte eller snapplås/sneppert (disse kunne enten bruke stål og flint (flintlås) eller mer moderne: tennhette). 
Munnladere fantes i alle størrelser, fra store festningskanoner via musketter til små pistoler. Munnladningsvåpen var enerådende fram til bakladere ble vanlig fra 1860-åra av.


== Eksterne lenker ==
(en) Muzzle-loaders – kategori av bilder, video eller lyd på Commons
Stortingsvalget 1989

Stortingsvalget 1989 blei avholdt 11. september. Valgdeltagelsen var på 83,2 %. Dette valget var det første stortingsvalget med utjevningsmandater. Antallet stortingsrepresentanter økte dermed med åtte, til 165.
Valget førte til at Jan P. Syses regjering tiltrådte, det var en mindretallsregjering utgått fra H, Sp og KrF. Syse avløste Gro Harlem Brundtlands andre regjering. Den 3. november 1990 gikk regjeringen i oppløsning da Senterpartiet med sikte på forberedelsene til den kommende EU-kampen foran folkeavstemningen om norsk medlemskap i 1994 ikke lenger ønsket å sitte i regjering sammen med Høyre. Gro Harlem Brundtlands tredje regjering ble deretter utnevnt.


== Utjevningsmandater ==
Ordningen ble innført som et kompromiss mellom Arbeiderpartiet og de borgerlige partiene. Adgang til listeforbund ble avskåret, mens antallet utjevningsmandater ble holdt lavt, og fastsatt til åtte. Et partis oppslutning måtte nå sperregrensen 4% på landsbasis. Utpeking av utjevningsrepresentantene skjedde i to etapper. Først ble det beregnet antall utjevningsmandater for hvert av de partiene som var underrepresentert etter fordeling av distriktsmandater. Deretter ble det beregnet hvordan utjevningsmandatene skulle fordeles på fylkene. Reglene førte til at de største kretsene hadde størst sjanse til å få utjevningsmandatene.


== Protestvalg ==
Valget ble et protestvalg. Nesten 40% av velgerne skiftet parti eller gikk inn eller ut av hjemmesittergruppen. Anders Aune ble innvalgt fra Finnmark som den første partiløse representant siden 1918. Arbeiderpartiet gjorde sitt dårligste valg siden 1930. Høyre gjorde sitt dårligste valg siden 1973. Sosialistisk Venstreparti fikk den største oppslutningen noe venstreradikalt parti hadde oppnådd siden 1945. Fremskrittspartiet gjorde sitt beste valg siden opprettelsen i 1973.


== Resultater ==


=== Nasjonalt ===
¹ Sammenligna med sammenlagt resultat for Rød Valgallianse og Norges Kommunistiske Parti i 1985.


=== Valgkretsene ===


==== Mandatfordeling og endringer fra 1985 ====
markerer hvert av de åtte utjevningsmandatene


== Se også ==
Liste over stortingsrepresentanter 1989–1993


== Kilder ==

Statistisk Sentralbyrå
Olaf Chr. Torp (1990). Stortinget i navn og tall. Universitetsforlaget. ISBN 8200029964.
Stortingsvalget 1981

Stortingsvalget 1981 blei avholdt den 14. september. Valgdeltagelsen denne datoen var på 83,2 %. Det blei valgt 155 stortingsrepresentanter. På grunn av feil ved gjennomføringa av valget 14. september blei det holdt omvalg i Buskerud og Troms den 7. desember. Dette førte til at Arbeiderpartiet vant et mandat i Buskerud på bekostning av Høyre. Hvis deltagelsen i omvalget skal legges til grunn, var den samlede valgdeltagelsen på 82,0 %.
Gro Harlem Brundtlands første regjering tapte valget, og ble avløst av Kåre Willochs regjering.


== Resultat medregna omvalget ==


=== Nasjonalt ===
¹ Mandater fra borgerlige felleslister fordelt på enkeltpartier.
De borgerlige felleslistene var:

Kristelig Folkeparti og Senterpartiet i Nord-Trøndelag
Kristelig Folkeparti, Senterpartiet og Det Liberale Folkepartiet i Finnmark
Senterpartiet og Venstre i Telemark, Vestfold, Buskerud og Oppland
Kristelig Folkeparti, Senterpartiet og Venstre i HedmarkStatistisk sentralbyrå lager en statistikk over valgresultatet med felleslistene oppdelt på de enkelte partia. Resultatene for disse partia på landsbasis blei da:


=== Valgkretsene ===


== Se også ==
Liste over stortingsrepresentanter 1981–1985


== Kilder ==
Statistisk sentralbyrå
Olaf Chr. Torp (1982). Stortinget i navn og tall. Oslo: Universitetsforlaget. ISBN 8200059987. 


== Litteratur ==
1981: 88 sider (forfatter: Helge Seip og medvirkende: Carl Johan Berg, Olaf Chr. Torp, Universitetsforlaget) Stortingsvalget 1981 : personer, partilister og alle interessante tall for dem som vil følge med i valgresultatene 14. september. Digitalisert på Nasjonalbiblioteket ISBN 8200058131
Vel (sideelv til Vaga)

Vel (russisk: Вель) er ei elv i Arkhangelsk oblast i Russland. Den er ei venstre sideelv til elva Vaga (i Nordre Dvinas nedbørfelt). Den er 223 km lang, med et nedbørfelt på 5 390 km² og en gjennomsnittlig vannføring på 47,7 m³/s.
De største sideelvene er Podjuga og Sjonosja. Vels kilder ligger i myrområdene sør for bosetningen Konosja. Elva renner hovedsakelig i en østlig retning. Ved utløpet i Vaga ligger byen Velsk.
Sotheby’s

Sotheby's er et auksjonsbyrå grunnlagt i London i 1744. Firmaet har kontorer i London og New York.
Sotheby's er særlig kjent for sine kunstauksjoner. Maleriet «Vampyr» av Edvard Munch ble solgt 3. november 2008 i New York for 258 millioner norske kroner, noe som var ny rekord. Den eneste privateide originalversjonen av et annet Munch-maleri, «Skrik», ble solgt hos Sotheby's 3. mai 2012 for 119,9 millioner amerikanske dollar, hvorav 107 millioner dollar i salgssum med 12,9 millioner dollar i kommisjon. Dette tilsvarer 687 millioner norske kroner. Kasimir Malevitsjs «Suprematist Composition» ble solgt hos Sotheby's for 406 millioner norske kroner.


== Referanser ==


== Eksterne lenker ==
Offisielt nettsted 
(en) Sotheby's – kategori av bilder, video eller lyd på Commons
Stortingsvalget 1977

Stortingsvalget 1977 var et norsk parlamentsvalg som ble avholdt 12. september. Valgdeltagelsen var på 82,9 prosent, og det ble valgt 155 representanter til Stortinget.
Odvar Nordlis regjering fortsatte etter valget. 


== Valgresultat ==


=== Nasjonalt ===
¹ Endring i forhold til Sosialistisk Valgforbund i 1973.
² Mandater fra borgerlige felleslister fordelt på enkeltpartier.
De borgerlige felleslistene var: 

Kristelig Folkeparti, Senterpartiet og Det Nye Folkepartiet i Oslo
Kristelig Folkeparti, Venstre og Det Nye Folkepartiet i Buskerud og Sør-Trøndelag
Venstre og Det Nye Folkepartiet i Telemark og Nord-Trøndelag
Kristelig Folkeparti, Det Nye Folkepartiet, Senterpartiet og Venstre i Aust-Agder og Finnmark
Senterpartiet, Det Nye Folkepartiet og Venstre i Vest-Agder
Høyre og Kristelig Folkeparti i Nord-TrøndelagStatistisk sentralbyrå har estimert hvordan felleslistenes stemmetall ville vært fordelt på de enkelte partiene. Resultatene for disse partiene på landsbasis ville da blitt:


=== Valgkretsene ===


==== Mandatfordeling og endringer fra 1973 ====


== Se også ==
Liste over stortingsrepresentanter 1977–1981


== Kilder ==
Statistisk sentralbyrå
Torp, Olaf Chr. (1978). Stortinget i navn og tall høsten 1977 − våren 1981. Oslo: Universitetsforlaget. ISBN 8200051900.
Domalde

Domalde av Ynglingeætten var en svensk sagnkonge.
I henhold til Ynglingesagaen var han sønn av Visbur, far til Domar, og konge av Svitjod. Domalde var konge i Uppsala i en rekke år med misvekst og uår. Ettersom hans ofringer av både mennesker og dyr var virkningsløse, ble han til slutt selv ofret til gudene.
Carl Larssons kjente monumentalmaleri Midvinterblot skildrer ofringen av Domalde. Den norske kunstneren Erik Werenskiold har også skildret dette motivet i sine illustrasjoner til Ynglingesagaen.
Domalde omtales i Tjodolv den kvinværskes Ynglingatal og i Snorre Sturlasons Ynglingesaga. Også Historia Norvegiæ inneholder en referanse til Domalde i et resymé av Ynglingatal.
I Snorres versjon inngår også et utdrag fra Ynglingatal:


== Referanser ==
Geskel Saloman

Geskel Saloman (født 1. april 1821 i Tønder, Slesvig, død 5. juli 1902 i Båstad) var en svensk maler og kunstprofessor. 
Saloman studerte ved Kunstakademiet i København, og dro deretter til Paris for å studere med Thomas Couture. Han ble utnevnt til professor i 1874. Han er representert på Nationalmuseum og i Göteborgs konstmuseum.


== Billedgalleri ==

		
		


== Referanser ==


== Eksterne lenker ==
Geskel Saloman i Nordisk Familjebok
Georg Pauli

Georg Vilhelm Pauli (født 2. juli 1855 i Jönköping, død 28. november 1935 i Stockholm) var en svensk kunstner og maler. 
Pauli studerte ved Konstakademien, deretter i Paris  og Italia. Han var etterhvert lærer på Valands målarskola.
Han arbeidet mye med dekorasjonsarbieder, og utførte fresker i Göteborg gamla museum og Södermalms läroverk. På en skole i Jönköping gjorde han kubistisk pregede veggmalerier, noe som i sin tid vakte debatt. Lignende arbeider finnes også i Stockholms stadshus.Pauli laget også veggmalerier i Handelsbankens hovedkontor i Stockholm, og noen mindre veggmalerier på Waldemarsudde for prins Eugen.
Han giftet seg i 1887 med kunstnerkollegaen Hanna Hirsch-Pauli. Paret var fra 1905 til sin død bosatt i Storängen, Nacka. Georg Pauli tilhørte kunstnergruppen Opponenterna og skrev flere kunsthistoriske artikler.


== Galleri ==


== Referanser ==


== Eksterne lenker ==
Biografi i Nordisk Familjebok
Crowded House

Crowded House er en rockmusikkgruppe dannet i Melbourne som er ledet av den new zealandske musikeren og sangskribenten Neil Finn. Finn er velkjent som den viktigste sangskribenten i bandet og den kreative drivkraften, og har ledet det igjennom flere utgaver med ulike medlemmer fra New Zealand (seg selv, Tim Finn og Eddie Rayner), Australia (Paul Hester, Nick Seymour, Peter Jones og Craig Hooper) og fra USA (Mark Hart og Matt Sherrod).


== Diskografi ==
Album

Crowded House
Temple of Low Men
Woodface
Together Alone
Recurring Dream
Afterglow
Farewell to the World
Time on EarthInternasjonale Top 20 Singler

"Don't Dream It's Over"
"Something So Strong"
"Better Be Home Soon"
"Chocolate Cake"
"Fall at Your Feet"
"Weather With You"
"It's Only Natural"
"Distant Sun"
"Locked Out"
"Everything Is Good for You"
"Instinct"
"Not the Girl You Think You Are"
"Don't Stop Now"


== Bøker om gruppen ==
Twomey, Chris and Doole, Kerry, Crowded House: Private Universe, Omnibus Pr, 1998, ISBN 0-7119-4816-X
Dix, John, Stranded in Paradise: New Zealand Rock and Roll, 1955 to the Modern Era, Penguin Books, 2005, ISBN 0-14-301953-8


== Referanser ==


== Eksterne lenker ==
Offisielt nettsted 
(en) Crowded House – kategori av bilder, video eller lyd på Commons 
(en) Crowded House på Apple Music 
(en) Crowded House på Discogs 
(en) Crowded House på MusicBrainz 
(en) Crowded House på SoundCloud 
(en) Crowded House på Spotify 
(en) Crowded House på Songkick 
(en) Crowded House på Last.fm 
(en) Crowded House på Last.fm 
(en) Crowded House på AllMusic 
Crowded House på Twitter 
Crowded House på Facebook 
Crowded House på Instagram 
Crowded House på YouTube 
Crowded House på Myspace 
(en) Official MySpace
Sim (elv)

Sim (russisk: Сим) er ei elv i Tsjeljabinsk oblast og den autonome republikken Basjkortostan  i Russland. Den er ei sideelv til Belaja.
Elva begynner i de sørlige Uralfjellene, og renner derfra først i nord-nordvestlig retning mot byene Sim og Minjar, før den snur først mot vest og deretter mot sørvest. Etter å ha passert byen Asja krysser Sim grensen mot Basjkortostan og renner videre i sørvestlig retning til samløpet med Belaja.


== Eksterne lenker ==
(en) Sim River – kategori av bilder, video eller lyd på Commons
Blødning

Blødning (medisinsk kalt hemoragi) er tap av blod fra sirkulasjonssystemet, og kan oppstå når et blodkar blir ødelagt internt, eller fra en naturlig åpning slik som f.eks vagina, munnhulen eller rektum, eller fra et kutt i huden.
Spontan blødning forårsaker 10% av alle hjerneslag.